На основу члана 27. став 10. Закона о јавној својини („Службени гласник РС'', број 72/11, 88/13, 105/14, 104/16-др. закон и 108/16), члана 32. Закона о локалној самоуправи („Службени гласник РС“, број 129/07, 83/14 - др. закон и 101/16- др. закон) и члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник грaда Врања“, број 11/13), Скупштина општине Владичин Хан на седници одржаној дана 26.02.2017. донела је

**О Д Л У К У**

**О ДАВАЊУ ОБЈЕКАТА НА КОРИШЋЕЊЕ УСЦ „КУЊАК“**

**ВЛАДИЧИН ХАН**

**Члан 1.**

Овом Одлуком Општина Владичин Хана, УСЦ „Куњак“ Владичин Хан даје на коришћење објекте саграђене на кп. бр. 924/1 и кп. бр. 924/3 уписане у ЛН бр. 118 КО Владичин Хан и то:

* помоћна зграда, на кп. бр. 924/1, уписана као зграда бр. 1 у ЛН бр. 118 КО Владичин Хан;
* помоћна зграда, на кп. бр. 924/1, уписана као зграда бр. 2 у ЛН бр. 118 КО Владичин Хан;
* помоћна зграда, на кп. бр. 924/1, уписана као зграда бр. 3 у ЛН бр. 118 КО Владичин Хан;
* базен, на кп. бр. 924/3, уписан као зграда бр. 1 у ЛН бр. 118 КО Владичин Хан;
* зграда за спорт и физичку културу- ресторан, на кп. бр. 924/3, уписана као зграда бр. 2 у ЛН бр. 118 КО Владичин Хан;
* остале зграде-гардероба и санитарни чвор, на кп. бр. 924/3, уписана као зграда бр. 3 у ЛН бр. 118 КО Владичин Хан;
* зграда за спорт и физичку културу-део-управна зграда, на кп. бр. 924/3, уписана као зграда бр. 5 у ЛН бр. 118 КО Владичин Хан;
* објекат за спорт и физичку културу-мини пич терен са вештачком травом, на кп. бр. 924/3, уписан као зграда бр. 6 у ЛН бр. 118 КО Владичин Хан.

**Члан 2.**

Зграде из чл. 1. ове Одлуке, које су у јавној својини општине Владичин Хан, дају се на коришћење УСЦ „Куњак“ Владичин Хан, без накнаде.

**Члан 3.**

Ова Одлука ступа на снагу осмог дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-23/16/2017-01**

**П Р Е Д С Е Д Н И Ц А**

**Данијела Поповић**